13.12.2022
ET
Euroopa Liidu Teataja
L 319/55
(4)
Taimekahjustaja Phytophthora ramorum (ELi isolaadid) Werres, De Cock & Man in’t Veld on loetletud rakendusmääruse (EL) 2019/2072 IV lisa D ja J osas seoses vastavalt dekoratiivtaimede paljundusmaterjali ning puuviljade tootmiseks ettenähtud viljapuude paljundusmaterjali ja viljapuudega, sest reguleeritud mittekarantiinsete taimekahjustajana vastab see loetellu kandmise nõuetele.
Seepärast on põhjendatud kanda kõnealune taimekahjustaja direktiivi 93/49/EMÜ lisas ja rakendusdirektiivi 2014/98/EL II lisas esitatud loetellu.
(5)
Samuti on vaja rakendusdirektiivi 2014/98/EL lisada meetmed, mida võetakse taimekahjustaja Phytophthora ramorum (ELi isolaadid) Werres, De Cock & Man in’t Veld esinemise vastu teatavatel istutamiseks ettenähtud taimedel, mida kasutatakse viljapuude paljundusmaterjalina, ja puuviljade tootmiseks ettenähtud viljapuudel.
(6)
Taimekahjustaja Candidatus Phytoplasma australiense Davis et al. on kantud rakendusmääruse (EL) 2019/2072 II lisas esitatud loetellu karantiinse taimekahjustajana ja on välja jäetud kõnealuse määruse IV lisas esitatud reguleeritud mittekarantiinsete taimekahjustajate loetelust.
Seepärast tuleks kõnealune taimekahjustaja jätta välja ka rakendusdi­ rektiivi 2014/98/EL I lisas esitatud reguleeritud mittekarantiinsete taimekahjustajate loetelust ja kõnealuse direktiivi IV lisast seoses Fragaria L marjade tootmiseks ettenähtud marjataimede paljundusmaterjali ja marjataimedega.
(7)
Rakendusdirektiivis 2014/98/EL on sätestatud nõue, et supereliit-, eliit-, sertifitseeritud materjal ja Conformitas Agraria Communitatis’e materjal (CAC-materjal), peab olema rajatises, põllul ja partiis tehtud visuaalse kontrolli põhjal tunnistatud vabaks kõnealuse direktiivi I ja II lisas asjaomase perekonna või liigi puhul loetletud reguleeritud mittekarantiinsetest taimekahjustajatest ja peab vastama IV lisa nõuetele asjaomase perekonna või liigi kohta.
(8)
Selleks et tagada kooskõla rakendusmäärusega (EL) 2019/2072 seoses taimekahjustajast vabaks tunnistatud piirkondadega, tuleks rakendusdirektiivi 2014/98/EL lisada erand supereliit-, eliit-, sertifitseeritud materjali ja CACmaterjali visuaalse kontrolli, proovide võtmise ja analüüsimise nõudest.
(9)
Komisjoni rakendusotsusega (EL) 2017/925 (7) on teatavatel liikmesriikidel lubatud ajutiselt sertifitseerida teatavat liiki viljapuude supereliitmaterjali, mis on kasvatatud põllul tingimustes, kus neid ei kaitsta putukate eest.
Prantsusmaale sellega seoses antud luba aegus 31. detsembril 2018.
Seepärast tuleks rakendusdirektiivi 2014/98/EL IV lisa 4. jaost välja jätta Cydonia oblonga Mill.
supereliitmaterjali käsitlev osa „Nõuded tootmisüksuse, tootmiskoha või tootmispiirkonna kohta“, et kajastada kõnealuse loa kehtivusaja lõppemist.
(10)
Pärast rakendusdirektiivi 2014/98/EL vastuvõtmist on liikmesriikide kogemused näidanud, et taimekahjustaja Candidatus Phytoplasma pyri Seemüller & Schneider suhtes võetavad meetmed, mille kohaselt kvalifitseeritakse turustamiskõlbmatuks terved viljapuude paljundusmaterjali ja viljapuude partiid, kui tootmisüksuses on täheldatud sümptomitega paljundusmaterjali ja viljapuid, on ebaproportsionaalsed võrreldes vastava fütosanitaarriskiga.
Rakendusdirektiivi 2014/98/EL tuleks muuta, et tagada kooskõla rakendusmääruses (EL) 2019/2072 sätestatud muudetud riskijuhtimismeetmetega taimekahjustaja Candidatus Phytoplasma pyri Seemüller & Schneider suhtes.
Sümptomitega paljundusmaterjal ja viljapuud tuleks viivitamata välja juurida ja hävitada.
(11)
Rakendusdirektiivi 2014/98/EL artikli 32 kohaselt võivad liikmesriigid kuni 31. detsembrini 2022 lubada oma territooriumil turustada paljundusmaterjali ja viljapuid, mis on toodetud supereliit-, eliit- ja sertifitseeritud emataimedest või CAC-materjalist, mis olid olemas enne 1. jaanuari 2017, isegi kui eespool nimetatud materjal või viljapuud ei vasta kõnealuse rakendusdirektiiviga kehtestatud tingimustele.
Liikmesriikide kogemused õigusaktide rakendamisel on näidanud, et paljundusmaterjali ja viljapuude sertifitseerimise süsteemi käsitlev liidu kohaldamisala ei hõlma seemnete ja seemikute sertifitseerimist.
Seepärast tuleks praeguseid üleminekumeetmeid jätkuvalt kohaldada üksnes seemnete ja seemikute tootmise suhtes, sest nende materjalide kohandamiseks kõnealuse direktiivi nõuetega on vaja aega.
Selleks et vältida häireid nende materjalidega kauplemises, tuleks kõnealust tähtaega pikendada kuni 31. detsembrini 2029.
(7) Komisjoni 29. mai 2017. aasta rakendusotsus (EL) 2017/925, millega teatavatel liikmesriikidel lubatakse ajutiselt sertifitseerida teatavat liiki viljapuude supereliitmaterjali, mis on kasvatatud põllul tingimustes, kus neid ei kaitsta putukate eest, ning tunnistatakse kehtetuks rakendusotsus (EL) 2017/167 (ELT L 140, 31.5.2017, lk 7).